section_heading: Recenzije
paragraph_text: U recenziji za Louder Sound Dom Lawson izjavio je: "To je beskrajno inovativan, nestašan i zanimljiv album čije se pjesme odlikuju pažljivo oblikovanom psihodelijom i teatralnom razmetljivošću. Na drugom [Pursonovu] albumu Cunningham umjetnički spaja utjecaje svojih voljenih šezdesetih i sedamdesetih." Sputnikmusic mu je dao četiri boda od njih pet i komentirao je: "Objavljen tri godine nakon uspješna debitantskog albuma 'The Circle and the Blue Door', ovo je Pursonov zreliji album koji i dalje pliva u rock n rollu poput svojeg prethodnika. 'Desire's Magic Theatre' najbolje ću opisati tako što ću ga nazvati slojevitom i jarkom hrpom pjesama psihodeličnog rocka. Još bi ga bolje bilo jednostavno nazvati klasičnim Pursonovim albumom."